बिहारक मे आब राजनीतिक छवि मे बदलाव साफ देखल जा सकैत अछि। राजद सुप्रीमो लालू प्रसाद मुख्यमंत्री नीतीश कुमार क छात्रा कए साइकिल देबाक योजना क जवाब अपन सांसद कोष स शैक्षिक संस्थान कए 69टा बस क सनेस द एकर प्रमाण द देलथि अछि। पूर्व मुख्यमंत्री लालू प्रसाद बिहार मे राजग सरकार क हर दांव क काट क रुप मे किछु न किछु अपना मे रोज बदलाव आनि रहल छथि। नीतीशक काट नीतीशक शैली मे देबाक लालू क इ प्रयास निश्चित रूप स बिहार क जनता लेल फायदा क गप अछि।
 ओना राजद प्रमुख लालू प्रसाद मुख्यमंत्री नीतीश कुमार कए हुनके अंदाज मे उत्तर देबा लेल समय समय पर अपन राजनीति मे बदलाव अनबाक प्रयास करैत रहलाह अछि। वर्ष 2010 क बिहार विधानसभा चुनाव क दौरान लालू कहने छलाह जे नीतीश कुमार साइकिल बांटि रहल छथि त ओ सत्ता मे एलाक बाद छात्र कए मोटरसाइकिल देताह। चुनावक दौरान देल इ अव्यावहारिक बयान जनताक बीच कोनो प्रभाव नहि देखा सकल, मुदा एकर संकेत द देलक जे लालू अपन राजनीतिक शैली मे पैघ बदलाव करए जा रहल छथि। छपरा मे रेल चक्का कारखाना खोललाक बाद लालूक इ बस वितरण हुनक विकासपरक राजनीतिक दोसर प्रमाण कहल जा सकैत अछि।
 लालू अपन संसदीय क्षेत्र सारण मे अपन सांसद कोष स स्कूल, केंद्रीय विद्यालय, कालेज आ जय प्रकाश विश्वविद्यालय छपरा सहित 63 टा शैक्षिक संस्थान कए 69टा बस देलथि अछि, ताकि सुदूर ग्रामीण क्षेत्र क विद्यार्थी कए सुरक्षित हुनकर शैक्षिक संस्था तक पहुंचाउल जा सकए आ घर अनबा क व्यवस्था भ सकए। अपन सांसद कोष स राशि खर्च नहि करबाक आरोप झेल रहल लालू एहि काज लेल अपन सांसद कोष स 8. 97 करोड क राशि देलथि अछि। एकटा बस क दाम करीब 13 लाख टका अछि। बस क रखरखाव आ अन्य साधन क व्यवस्था शैक्षिक संस्थान क प्रबंधन द्वारा कैल जाएत। देखबाक चाही जे इ राजनीति आगू कोन रूप लैत अछि। एखन त बस एतबे अहि सकैत छी जे लालू जेकां काज बिहारक आन सांसद सब कए सेहो करबाक चाही। 